Аднак у нашым зоагеаграфічным рэгіёне Заходняй Палеарктыкі яна адзначана пакуль нячаста – толькі 4 разы. Наша рэгістрацыя – гэта толькі пяты выпадак! Першая рэгістрацыя віду ў Еўропе адбылася пад час залёту таксама дарослай птушкі, якая з 17 лістападу 2008 па красавік 2009 лятала па звалках Латвіі і Літвы. Другая рэгістрацыя камчацкай чайкі адбылася амаль праз два гады ў Вялікабрытаніі, дзе 13 студзеня птушка таксама была адзначана на звалцы ў межах Вялікага Лондану і трымалася паблізу гэтага месца да пачатку лютага. Наступны, трэці раз, від быў заўважаны 14 мая 2012 у Ісландыі. Перадапошняя, чацвёртая рэгістрацыя амаль даролай, і, значыць, іншай, чым наша, птушкі, была зроблена таксама сёлета, 3 лістапада ў Фінляндыі. Такім чынам наша камчацкая чайка – пятая для Заходняй Палеарктыкі!